Faerská cirkev

Faerská cirkev alebo Cirkev Faerských ostrovov (po faersky: Fólkakirkjan) je luteránska cirkev a štátna cirkev na Faerských ostrovoch. Je jednou z najmenších štátnych cirkví na svete. Kedysi bola diecézou Dánskej cirkvi, avšak v roku 2007 sa osamostatnila. Patrí k nej 81,6 % obyvateľov Faerských ostrovov.

Faerská cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Faerská cirkev zachováva ornáty, biskupské insígnie, kadidlo, hierarchické usporiadanie a iné.

Pozri aj 
 Švédska cirkev
 Nórska cirkev
 Dánska cirkev
 Islandská cirkev
 Fínska cirkev

Zdroje 

Faerské ostrovy
Luteranizmus
Protestantské cirkvi
Vzniklo v 2007